CELEX: 32016D0042
Language: sk
Date: 2016-01-15 00:00:00
Title: Vykonávacie rozhodnutie Komisie (EÚ) 2016/42 z 15. januára 2016, ktorým sa mení príloha k vykonávaciemu rozhodnutiu (EÚ) 2015/2460 o určitých ochranných opatreniach v súvislosti s vysokopatogénnou aviárnou influenzou podtypu H5 vo Francúzsku [oznámené pod číslom C(2016) 209] (Text s významom pre EHP)

16.1.2016   
            
            
               SK
            
            
               Úradný vestník Európskej únie
            
            
               L 11/10
            
         VYKONÁVACIE ROZHODNUTIE KOMISIE (EÚ) 2016/42
   z 15. januára 2016,
   ktorým sa mení príloha k vykonávaciemu rozhodnutiu (EÚ) 2015/2460 o určitých ochranných opatreniach v súvislosti s vysokopatogénnou aviárnou influenzou podtypu H5 vo Francúzsku
   
      
         [oznámené pod číslom C(2016) 209]
      
   
   (Iba francúzske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               V smernici Rady 2005/94/ES (3) sa stanovujú určité preventívne opatrenia v súvislosti s dohľadom nad aviárnou influenzou a jej včasným zistením a minimálne kontrolné opatrenia, ktoré sa majú uplatňovať v prípade výskytu ohniska tejto choroby u hydiny alebo iných vtákov chovaných v zajatí. V článku 16 uvedenej smernice sa stanovuje zavedenie ochranných pásiem, pásiem dozoru a ďalších pásiem s obmedzeným pohybom v prípade výskytu ohniska vysokopatogénnej aviárnej influenzy (highly pathogenic avian influenza, ďalej len „HPAI“).
            
         
               (2)
            
            
               V roku 2015 Francúzsko oznámilo Komisii výskyt ohnísk HPAI podtypu H5 v chovoch s hydinou na svojom území a ihneď prijalo minimálne kontrolné opatrenia vyžadované podľa smernice 2005/94/ES vrátane zriadenia ochranného pásma, pásma dozoru a ďalšieho pásma s obmedzeným pohybom v súlade s uvedenou smernicou.
            
         
               (3)
            
            
               Okrem toho bolo prijaté vykonávacie rozhodnutie Komisie (EÚ) 2015/2460 (4) s cieľom zohľadniť šírenie HPAI vo Francúzsku a zriadiť prostredníctvom príslušného orgánu uvedeného členského štátu ďalšie veľké pásmo s obmedzeným pohybom okolo ochranných pásiem a pásiem dozoru. Uvedené ďalšie pásmo s obmedzeným pohybom zahŕňa niekoľko departementov alebo ich častí na juhozápade uvedeného členského štátu. Vo vykonávacom rozhodnutí (EÚ) 2015/2460 sa okrem iného stanovuje, že ďalšie pásmo s obmedzeným pohybom, ktoré zriadilo Francúzsko v súlade so smernicou 2005/94/ES, má zahŕňať aspoň oblasti uvedené ako ďalšie pásmo s obmedzeným pohybom v prílohe k uvedenému vykonávaciemu rozhodnutiu.
            
         
               (4)
            
            
               Francúzsko nedávno oznámilo výskyt ďalších ohnísk HPAI, ktoré sa nachádzajú mimo oblastí uvedených ako ďalšie pásmo s obmedzeným pohybom v prílohe k vykonávaciemu rozhodnutiu (EÚ) č. 2015/2460. Vzhľadom na vývoj epidemiologickej situácie a riziko ďalšieho šírenia choroby, Francúzsko rozširuje ďalšie pásmo s obmedzeným pohybom okolo zavedených ochranných pásiem a pásiem dozoru.
            
         
               (5)
            
            
               Je preto nevyhnutné zmeniť prílohu k vykonávaciemu rozhodnutiu Komisie (EÚ) 2015/2460 s cieľom zohľadniť rozšírenie ďalšieho pásma s obmedzeným pohybom zo strany Francúzska.
            
         
               (6)
            
            
               Komisia preskúmala kontrolné opatrenia prijaté Francúzskom a s uspokojením zistila, že hranice ďalšieho pásma s obmedzeným pohybom, ktoré zriadil príslušný orgán tohto členského štátu v súlade s článkom 16 ods. 4 smernice 2005/94/ES, sú v dostatočnej vzdialenosti od konkrétnych chovov, v ktorých sa potvrdil výskyt ohnísk HPAI.
            
         
               (7)
            
            
               V záujme zabránenia akémukoľvek zbytočnému narušeniu obchodu v rámci Únie a prijatiu neodôvodnených prekážok obchodu tretími krajinami je nutné urýchlene opísať rozšírené ďalšie pásmo s obmedzeným pohybom zriadené Francúzskom na úrovni Únie.
            
         
               (8)
            
            
               Vykonávacie rozhodnutie (EÚ) 2015/2460 by sa preto malo zodpovedajúcim spôsobom zmeniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha k vykonávaciemu rozhodnutiu (EÚ) 2015/2460 sa nahrádza textom prílohy k tomuto rozhodnutiu.
   Článok 2
   Toto rozhodnutie je určené Francúzskej republike.
   
      V Bruseli 15. januára 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).
   
      (4)  Vykonávacie rozhodnutie Komisie (EÚ) 2015/2460 z 23. decembra 2015 o určitých ochranných opatreniach v súvislosti s vysokopatogénnou aviárnou influenzou podtypu H5 vo Francúzsku (Ú. v. EÚ L 339, 24.12.2015, s. 52).
   
      PRÍLOHA
      
         
            „PRÍLOHA
            Ďalšie pásmo s obmedzeným pohybom, ako sa uvádza v článku 2 ods. 1:
            
                        Kód krajiny ISO
                     
                     
                        Členský štát
                     
                     
                        Názov (číslo departementu)
                     
                     
                         
                     
                     
                         
                     
                  
                        FR
                     
                     
                        Francúzsko
                     
                     
                        Oblasti zahŕňajúce tieto departementy:
                     
                  
                         
                     
                     
                         
                     
                     
                        DORDOGNE (24)
                        GERS (32)
                        GIRONDE (33)
                        HAUTE-VIENNE (87)
                        HAUTES-PYRÉNÉES (65)
                        LANDES (40)
                        LOT-ET-GARONNE (47)
                        PYRÉNÉES-ATLANTIQUES (64)
                        LOT (46)
                        HAUTE-GARONNE (31)
                     
                     
                         
                     
                     
                         
                     
                  
                         
                     
                     
                         
                     
                     
                        Oblasti zahŕňajúce časti týchto departementov:
                     
                     
                         
                     
                     
                         
                     
                  
                         
                     
                     
                         
                     
                     
                        CHARENTE (16) obec:
                     
                     
                        16254
                     
                     
                        PALLUAUD
                     
                  
                         
                     
                     
                         
                     
                     
                        CORREZE (19) obce:
                     
                     
                        19015
                        19030
                        19047
                        19066
                        19077
                        19107
                        19120
                        19124
                        19161
                        19182
                        19191
                        19195
                        19229
                        19239
                        19289
                        19007
                        19012
                        19019
                        19026
                        19029
                        19044
                        19050
                        19067
                        19116
                        19170
                        19260
                        19280
                     
                     
                        AYEN
                        BRIGNAC-LA-PLAINE
                        CHARTRIER-FERRIÈRE
                        CUBLAC
                        ESTIVALS
                        LARCHE
                        LOUIGNAC
                        MANSAC
                        PERPEZAC-LE-BLANC
                        SAINT-AULAIRE
                        SAINT-CERNIN-DE-LARCHE
                        SAINT-CYPRIEN
                        SAINT-PANTALÉON-DE-LARCHE
                        SAINT-ROBERT
                        YSSANDON
                        ALTILLAC
                        ASTAILLAC
                        BEAULIEU-SUR-DORDOGNE
                        BILHAC
                        BRANCEILLES
                        LA-CHAPELLE-AUX-SAINTS
                        CHAUFFOUR-SUR-VELL
                        CUREMONTE
                        LIOURDRES
                        QUEYSSAC-LES-VIGNES
                        SIONIAC
                        VEGENNES“